Na osnovu člana 15 stav 1 Odluke o uspostavljanju strukture za pregovore o pristupanju Crne Gore Evropskoj uniji („Službeni list CG“, br. 9/12, 15/14, 19/17, 33/18 i 48/18), Vlada Crne Gore, na sjednici od 26. jula 2018. godine, donijela je

ODLUKU 

O OBRAZOVANJU RADNE GRUPE ZA PRIPREMU I VOĐENJE PREGOVORA O PRISTUPANJU CRNE GORE EVROPSKOJ UNIJI ZA OBLAST PRAVNE TEKOVINE EVROPSKE UNIJE KOJA SE ODNOSI NA PREGOVARAČKO POGLAVLJE 9 – FINANSIJSKE USLUGE
Član 1
Obrazuje se Radna grupa za pripremu i vođenje pregovora o pristupanju Crne Gore Evropskoj uniji (u daljem tekstu: Radna grupa) za oblast pravne tekovine Evropske unije koja se odnosi na pregovaračko poglavlje 9 – Finansijske usluge.
Član 2
U Radnu grupu imenuju se:

1. šefica Radne grupe

Ana Vlahović, savjetnica viceguvernera u Centralnoj banci Crne Gore;
2. članovi/ice:
1) Bojana Bošković, generalna direktorica u Ministarstvu finansija,

2) Bojana Bulut, saradnica u Sekretarijatu Odbora za ekonomiju, finansije i budžet Skupštine Crne Gore,
3) Nikša Bulatović, predstavnik Montenegro Biznis Alijanse,
4) Miomir Ćirović, direktor direkcije u Centralnoj banci Crne Gore,
5) Nebojša Đoković, predstavnik Udruženja banaka Crne Gore,
6) Aleksandar Đuričković, pomoćnik rukovodioca u Komisiji za tržište kapitala,
7) Novica Ivanović, sekretar odbora u Privrednoj komori Crne Gore,
8) Davor Lučić, predstavnik Unije poslodavaca Crne Gore,
9) Gojko Maksimović, izvršni direktor Montenegroberze AD Podgorica,
10) Predrag Marković, direktor Fonda za zaštitu depozita,
11) Miljana Novović, predstavnica Univerziteta Crne Gore,
12)  Biljana Pantović, direktorica Agencije za nadzor osiguranja,
13)  Nikola D. Pejović, sekretar Komisije za tržište kapitala,
14)  Aleksandra Popović, načelnica u Ministarstvu finansija,

15) Nataša Raičević, pomoćnica direktora Agencije za nadzor osiguranja,
16) Marko Vojinović, menadžer u Centralnoj Depozitarnoj Agenciji AD Podgorica,
17) Dejan Vujačić, direktor sektora u Centralnoj banci Crne Gore, 
18) Miloš Vujović, samostalni savjetnik u Kancelariji za evropske integracije,
19) Stevan Vukčević, sekretar Fonda za zaštitu depozita.







Član 3

Zadaci Radne grupe su: 

· učestvovanje u analitičkom pregledu i ocjeni usklađenosti zakonodavstva Crne Gore sa pravnom tekovinom Evropske unije; 

· učestvovanje u izradi predloga pregovaračke pozicije;

· praćenje realizacije obaveza iz pregovaračke pozicije; 

· učestvovanje u izradi, realizaciji i izvještavanju o realizaciji akcionih planova i drugih dokumenata od značaja za pristupanje Crne Gore Evropskoj uniji;

· praćenje i izvještavanje o realizaciji završnih mjerila za oblast pravne tekovine Evropske unije koja se odnosi na pregovaračko poglavlje 9 – Finansijske usluge;  

· učestvovanje u izradi i reviziji Programa pristupanja Crne Gore Evropskoj uniji;  

· praćenje i izvještavanje o realizaciji Programa pristupanja Crne Gore Evropskoj uniji; 

· učestvovanje na sastancima pododbora za stabilizaciju i pridruživanje;

· učestvovanje u ekspertskim misijama i vršenje drugih poslova od značaja za pregovore, uz podršku organa državne uprave i drugih organa i institucija u oblasti pravne tekovine Evropske unije koja se odnosi na pregovaračko poglavlje 9 – Finansijske usluge.






Član 4


Danom stupanja na snagu ove odluke prestaje da važi Odluka o obrazovanju Radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine Evropske unije koja se odnosi na pregovaračko poglavlje 9 – Finansijske usluge („Službeni list CG“, br. 31/13 i 36/15).
Član 5
Ova odluka stupa na snagu danom objavljivanja u ,,Službenom listu Crne Gore''.

Broj: 07-3982
Podgorica, 26. jula 2018. godine
VLADA CRNE GORE
PREDSJEDNIK,
Duško Marković
